Ladislav Korbel

Prof. RNDr. Ladislav Korbel (* 8. jún 1912, Čachtice - † 6. február 2006, Bratislava) bol slovenský entomológ – koleopterológ, univerzitný profesor, ochranár a pedagóg. Bol jedným z členov Prvej Slovenskej entomologickej spoločnosti v Žiline. V čase svojho členstva v tejto spoločnosti pracoval ako učiteľ.

Životopis 
Od roku 1919 navštevoval štátnu školu v Trenčíne, od roku 1923 štátnu meštiansku školu a ďalej pokračoval v štúdiu na gymnáziu v Trenčíne. Od roku 1929 bol riadným členom Československé společnosti entomologické v Prahe.
Ako študent gymnázia napísal v roku 1932 svoj prvý článok do časopisu Vesmíru o fúzačovi Rosalia alpina. Už v týchto študentských časoch sa spoznal s viacerými entomológmi, ako bol  Jozef Laco, Rudolf Čepelák, Dr. A. Richter, prof. Jan Roubal a iní. V osobnom a písomnom kontakte bol aj s českými entomológmi Dr. Leom Heyrovským, Doc. Janom Mařanom, Prof. Janom Obenbergerom, Dr. Vladimírom Balthasarom a inými.

V septembri 1939 sa presťahoval do Bratislavy a nastúpil na štúdium biológie na Filozofickej fakulte Slovenskej Univerzity v Bratislave. V roku 1940 bol ešte uvedený v zozname členov České společnosti entomologické v Prahe. V období 1941–1944 začal s výskumom fauny chrobákov Svätojurského Šúru. V roku 1947 túto štúdiu obhájil pred rigoróznou komisiou prof. Oskára Ferianca a získal titul RNDr. Od skončenia štúdia na Prírodovedeckej fakulte UK v Bratislave pracoval vo viacerých inštitúciách:
 Matica slovenská (1946),
 Biologický ústav SAV (1949),
 Výskumný ústav agrochemickej technológie (1950–1951),
 Zoologický ústav PrF UK (1952).
Od roku 1953 začal na Katedre zoológie PrF UK rozvíjať entomológiu už ako docent. V rokoch 1957–1959 bol vedúcim tejto katedry. V rokoch 1975–1979 bol riaditeľom Zoologického ústavu UK. Do dôchodku odišiel v roku 1981 z Katedry všeobecnej zoológie a živočíšnej fyziológie. Špecializoval sa na hmyz, ale najmä chrobáky (Coleoptera). Osobitne sa venoval myrmekofilom z čeľadí Pselaphidae a Scydmaenidae, neskôr drobčíkovitým Staphylinidae a Carabidae. 

Odborné skúsenosti z týchto výskumov zúročil v monografiách o prírode Slovenska: Slovensko – Príroda, Encyklopédia Slovenska, Červená kniha – Bezstavovce, Z našej prírody – Živočíchy. Posledná kniha vyšla v preklade v Nemecku, Poľsku, Česku a v Juhoslávii.
Faunu chrobákov preštudoval hlavne okolo svojho rodiska, podrobné štúdie venoval Malej Fatre s dominantným Veľkým Rozsutcom a Fačkovským Kľakom, Malým Karpatom s historickým Devínom, Svätojurskému Šúru a oblasti Považského Inovca s okolím Trenčína. 

Počas svojho života napísal okolo 120 vedeckých článkov a prác a vyriešil ako entomológ celkovo 18 vedecko-výskumných úloh.

Na jeho počesť dostal drobný drobčík, žijúci v pôde lužných dunajských lesov, jeho meno Thinobius korbeli. V jaskyniach pohoria Vtáčnik žije drobný a vzácny druh Duvalius microphthalmus korbeli.

Bibliografia 
Korbel, L.: 1932, Tesárik alpský (Rosalia alpina). Vesmír, Praha, 10(8): 220 – 221.
Korbel, L.: 1938, Príspevok k poznaniu myrmekofilov Slovenska. Pamätnica Mestského múzea Dr. K. Brančíka v Trenčíne: 29 - 35. 
Korbel, L.: 1941, Príspevok k poznaniu Coleopter Svätojurského Šúru. Prírodovedná príloha Technického obzoru slovenského (Bratislava), 5/8: 78 - 80. 
Korbel, L.: 1941, Príspevok k poznaniu Coleopter Cerambycidae Vysokých Tatier. Prírodovedná príloha Technického obzoru slovenského (Bratislava), 2: 117 - 120. 
Korbel, L.: 1942, Nidikolné druhy Coleopter u krta (Tapla europea) vo svätojurskom Šúre. Prírodovedná príloha Technického obzoru slovenského, Matica slovenská, 3/2: 19 - 21. 
Korbel, L.: 1942, Nález ploskoroha (Ascalaphus macaronius) pri Hradišti pod Vrátnom. Prírodovedná príloha Technického obzoru slovenského, Matica slovenská, 3/2 (Bratislava): 22.
Korbel, L.: 1943, Coleoptera - chrobáky. Slovenská vlastiveda: 415 - 424. 
Korbel, L.: 1943, Formicidae (Hymenoptera) Svätojurského Šúru. Prírodovedná príloha Technického obzoru slov. Bratislava.
Korbel, L.: 1946, Ako zbierame drobné chrobáky. Príroda, 1: 45 - 47. 
Korbel, L.: 1946, Nové lokality Catopomorphus arenarius Hampe na Slovensku. Príroda, 1: 79. 
Korbel, L.: 1946, Satrapes sartorii Redtb. (Coleoptera) na Devínskej Kobyle. Príroda, 1: 143. 
Korbel, L.: 1946, Choleva spinipennis Rtt. (Coleoptera). Prírodovedný sborník, Matica slovenská, 137. 
Korbel, L.: 1946, Cerambycidae (Coleoptera) okolia Trenčína. Prírodovedný sborník (Turčiansky Sv. Martin), 1/4: 230 - 240. 
Korbel, L.: 1948, Príspevok k poznaniu Pselaphid (Coleoptera) okolia Trenčína. Prírodovedný sborník (Turčiansky Sv. Martin), 3/1: 33 - 39. 
Korbel, L.: 1948, Svätojurský Šúr. Matičný kalendár: 156 - 160. 
Korbel, L.: 1948, Z jedálneho lístka lipňa obyčajného (Thymallus thymallus). Príroda, 4: 159 - 160. 
Korbel, L.: 1948, Preparovanie lariev a kukiel hmyzu. Príroda, 4: 15. 
Korbel, L.: 1948, K výročiu slávneho ruského fyziológa I. P. PAVLOVA, Príroda, 4: 97. 
Korbel, L.: 1948, Živočíšny škodcovia zoologických a botanických zbierok. Časopis Muzeálnej slovenskej spoločnosti (Turčiansky Sv.Martin), 39: 21 - 27. 
Korbel, L.: 1948, Ochrana zoologických a botanických muzeálnych zbierok. Časopis Muzeálnej slovenskej spoločnosti, 39: 48 - 54. 
Korbel, L.: 1949, Myš najmenšia (Micromys minutus Pall.). Príroda, 4: 20 - 21. 
Korbel, L.: 1949, Sluka mekotavá – Gallinago gallinago Lin. Príroda, 4: 30 
Korbel, L.: 1949, Domica nálezisko vzácneho minerálu bruschitu. Príroda, 4: 116.
Korbel, L.: 1949, Svadobný let mravcov. Príroda, 4: 156. 
Korbel, L.: 1949, Príspevok k poznaniu rodu Philonthus sbg. Gabrius (Coleoptera) inundačného územia Dunaja pri Šamoríne. Prírodovedný sborník (Bratislava), 4: 159 - 161. 
Korbel, L.: 1949, Význačné a nové druhy Insect zo Slovenska. Prírodovedný sborník (Bratislava), 4: 169 - 170. 
Korbel, L.: 1950, Nové a význačné druhy Arthropod pre našu faunu. Prírodovedný sborník, 5, Bratislava: 213 - 215. 
Korbel, L.: 1951, Coleoptera Svätojurského šúru (Prírodná rezervácia). SAV: 1 - 149. 
Korbel, L. & Luxová, M., Lux, L.: 1952, Moľ topoľový (Phyllocnistis sufusella Z.) škodca topoľových škôlok. Biologický sborník, 7/1 - 2: 127 - 142. 
Korbel, L.: 1952, Príspevok k poznaniu rodu Anopheles Mg. a jeho druhov (Diptera, Culicidae) z okolia Bratislavy. Biologický sborník, 7/3 - 4, Bratislava: 133 - 145. 
Korbel, L.: 1953, Boj proti škodcom ovocných sadov. Pionierský sborník, Bratislava. 
Korbel, L.: 1953, Chov priadky morušovej (hodvábnika). Pioniersky sborník, Bratislava. 
Korbel, L.: 1953, Ako zhotoviť zbierku hmyzu pre prírodovedný kabinet. Pioniersky sborník, Bratislava.

Literatúra  
 Majzlan, O.: 1992, Biologia – ser. B. Zool. Bratislava, 47(8): 683 – 684 + portrét. 
 Okáli, I. et al.: 1996, Slovník slovenských zoológov a zoológov so vzťahmi k územiu Slovenska. s. 64.
 Majzlan, O.: 2001, Univ. prof. RNDr. Ladislav Korbel – deväťdesiatročný. Folia faunistica, 6: 169 – 179 (bibliografia + portrét). 
 Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Korbel Ladislav“.  
 Majzlan, O.: 2002, Univ. prof. RNDr. Ladislav Korbel deväťdesiatročný. In: Entomologický magazín Hmyz, 2/2002: 37.
 Holecová, M.: 2006, Prof. RNDr. Ladislav Korbel (8.6.1912 – 6.2.2006). Život a dielo. Entomofauna  carpatica, 18, p. 75 – 81, 2007.

Osobnosti z Čachtíc
Slovenskí entomológovia
Koleopterológovia
Absolventi Univerzity Komenského